Diari Oficial de la Generalitat Valenciana


Sumari del DOGV 5201, del 17-02-2006 (2006/1813)

ORDE de 9 de febrer de 2006, de la Conselleria de Benestar Social, per la qual es modifica l'Orde de 27 de desembre de 2005, de la Conselleria de Benestar Social, per la qual s'aproven les bases i es convoquen ajudes en matèria de servicis socials per al sector de discapacitats per a l'any 2006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5201

Data del DOGV
:   17-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1813


Data del document
:   09-02-2006

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda als discapacitats
    * discapacitat
    * discapacitat físic
    * discapacitat psíquic
    * integració social
    * suport econòmic
    * servei social
    * ajuda pública

ORDE de 9 de febrer de 2006, de la Conselleria de Benestar Social, per la qual es modifica l'Orde de 27 de desembre de 2005, de la Conselleria de Benestar Social, per la qual s'aproven les bases i es convoquen ajudes en matèria de servicis socials per al sector de discapacitats per a l'any 2006. [2006/X1813]  
En el Diari Oficial de la Generalitat Valenciana núm. 5.174, d'11 de gener de 2006, es va publicar l'Orde de 27 de desembre de 2005, de la Conselleria de Benestar Social, per la qual s'aproven les bases i es convoquen ajudes en matèria de servicis socials per al sector de discapacitats per a l'any 2006.  
Una vegada advertida la falta d'adequació dels mòduls màxims per a subvencionar les vivendes tutelades, segons establix l'annex IV de bases reguladores per a la concessió de subvencions per al manteniment i el sosteniment de centres d'atenció a persones amb discapacitat i malalts mentals crònics, es modifica allò disposat per a determinar la quantia de la subvenció en els casos de vivendes tutelades i s'amplia el termini de presentació de sol·licituds per a les entitats afectades.  
Per tot això, a proposta del director general d'Integració Social de Discapacitats, i fent ús de les facultats que em conferix el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, i l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,  
ORDENE  
Primer. Modificar allò disposat en l'Orde de 27 de desembre de 2005, de la Conselleria de Benestar Social, per la qual s'aproven les bases i es convoquen ajudes en matèria de servicis socials per al sector de discapacitats per a l'any 2006, en l'annex IV (bases reguladores per a la concessió de subvencions per al manteniment i el sosteniment de centres d'atenció a persones amb discapacitat i malalts mentals crònics), en les bases i en els apartats següents:   
En la base quinta. Determinació de la quantia de la subvenció, apartat 2.1. Persones amb discapacitats física, psíquica i sensorial, s'establix:  
«e) Vivendes tutelades, com a alternativa a l'atenció residencial (365 dies): fins a 37,31 euros/pers./dia».  
II) En la base quinta. Determinació de la quantia de la subvenció, apartat 2.2. Malalts mentals, s'establix:  
«d) Vivindes tutelades, com a alternativa a l'atenció residencial (365 dies): fins a 46,41 euros/pers./dia».  
Segona. La present modificació de les bases reguladores, que afecta únicament les entitats titulars de vivendes tutelades, comporta l'obertura a estes entitats d'un nou termini de presentació de sol·licituds de 15 dies hàbils comptadors a partir de l'endemà de la publicació de la present modificació en el en el Diari Oficial de la Generalitat Valenciana.  
Tercera. Contra la present es podrà interposar potestativament recurs de reposició davant el mateix òrgan que l'ha dictat en el termini d'un mes, comptador des de l'endemà de la seua publicació, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació d'acord amb allò disposat en l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que puguen interposar qualsevol altre recurs que consideren oportú.   
València, 9 de febrer de 2006  
La consellera de Benestar Social,  
ALICIA DE MIGUEL GARCÍA